Diari Oficial de la Generalitat Valenciana


Sumari del DOGV 124, del 06-10-1983 (1983/802421)

DECRET 115/1983, de 26 de setembre, del Consell de la Generalitat Valenciana, pel qual s'atribueixen provisionalment competències als Serveis Territorials d'Educació.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/09/26/115/dof/vci/html**

### Dades del document

Número de DOGV
:   124

Data del DOGV
:   06-10-1983

Secció del DOGV
:   DISPOSICIONS GENERALS

Número del document
:   1983/802421


Data del document
:   26-09-1983

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 115/1983, de 26 de setembre, del Consell de la Generalitat Valenciana, pel qual s'atribueixen provisionalment competències als Serveis Territorials d'Educació.  
Havent entrat en vigor el Reial Decret 2.093/83, de 28 de juliol, pel qual són transferides competències en matèria d'educació a la Generalitat Valenciana, es fa imprescindible d'arbitrar els mitjans per tal que aquesta assumesca les competències esmentades de forma que el servei públic es preste amb la màxima normalitat i eficàcia en aquesta necessària etapa de transició.   
Per això s'ha considerat convenient de respectar tant l'estructura orgànica com les competències que fins el moment del traspàs tenien les Direccions Provincials d'Educació i Ciència, ja que, en definitiva, constituïen l'eix fonamental de l'administració educativa en cada una de les províncies i en la mateixa mida han de seguir sent-ho en el mateix moment en què les competències es transfereixen, per tal d'evitar, tant com siga possible, que el trànsit de l'administració centralitzada a l'autonòmica implique disfuncions o buits, tot amb caràcter de provisionalitat i sense perjudici de la futura decisió que s'adopte sobre el model d'administració perifèrica del govern autònom en general, i de la Conselleria de Cultura, Educació i Ciència, en particular.   
En atenció a aquests motius, amb l'aprovació de la Conselleria de la Presidència, a proposta de les Conselleries de Cultura, Educació i Ciència i d'Economia i Hisenda, i d'acord amb l'aprovació del Ple del Consell en la reunió del dia 26 de setembre de 1983,   
DECRETE:   
Article primer  
Les actuals Direccions Provincials del Ministeri d'Educació i Ciència d'Alacant, Castelló i València passaran a denòminar-se Serveis Territorials d'Educació de la Conselleria de Cultura, Educació i Ciència de la Generalitat Valenciana.   
Article segon  
Aquests Serveis Territorials conservaran, provisionalment, l'estructura orgànica i les funcions que legalment ostentaven abans de la transferència, segons que disposa el Reial Decret 2.093/83, de 28 de juliol.   
Article tercer  
Les Conselleries de Cultura, Educació i Ciència i d'Economia i Hisenda dicfaran les normes i instruccions complementàries per a desplegar i complir el contingut d'aquest Decret.   
DISPOSICIO TRANSITORIA  
Amb aquest Decret es convaliden tots els actes administratius efectuats per les Direccions Provincials d'Educació i Ciència en el període de temps comprés entre la data d'efectivitat del Reial Decret 2.093/83, de 28 de juliol, i l?entrada en vigor del present Decret.   
DISPOSICIO FINAL  
Aquest Decret entrarà en vigor el mateix dia de la publicació al Diari Oficial de la Generalitat Valenciana.   
València, a 26 de setembre de 1983.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI